
  Khumbi la Zinyalala
 



 Author: Karanjeet  Kaur



 Illustrator: Bhavana  Vyas Vipparthi



 Translator: Agnes N.Singine Nyendwa



 Chiku anali mtsikana wosakondwa pa anzake onse.



 Mwina anali mtsikana wosakondwa m'kalasi lonse.






 Mwinanso anali mtsikana wosakondwa m'dziko lonse la pansi.



 Abwenzi?Chiku analibenso anzake.



 Onse sanali kufuna kusewera ndi Chiku.






 Chifukwa anali osenza khumbi pamutu pake.






 Khumbi la ZINYALALA.



 Makoko a malalanje ndi zikuto za mabisiketi, akadoli othyoka ndi vumvu za mapensulo, mabotolo a pulasitiki ndi vyola va mapulasitiki yautoto wosiyanasiyana,



 Zonse zozunguliridwa ndi ntchentche.



 Panalibe amene anali kufuna kusewera ndi mtsikanayu amene anali ndi khumbi la zinyalala pa mutu pake.






 Nanga ngati khokho la nthochi lakugwera pa mutu? Yaki!






 Chiku sanathenso kusewera kabisabisa.






 Khumbi linali kuwonekera.



 "Tiye tipitile limodzi kusukulu," anati kwa Sona.






 Sona anathawira mbali ina.






 "Ndibwereke chosongolera pensulo?" anfunsa Sela. Sela anam'onetsa nkhope yoipa nasintha pokhala nakakhala ndi Asha.



 Chiku analikudya yekha chakudya cha masana.



 Chiku anali kudziwa kuti adakamva zimene Amai ake ananena. Amai anali kumuuza kuti asazitaya zinyalala paliponse.



 "Osataya khokho la nthochi pamseu!"






 "Taya chipepala ca bisiketi mu bini."






 Koma Chiku sanamvere. Anali kuseka ndi kupitiriza kutaya zinyalala paliponse.



 Tsiku lina, Amai ake anakwiya kwambiri. "Posachedwa, zinyalala zonsezi zidzakulondola!" anati.






 Chiku anasekabe.






 M'mawa mwake, Chiku anauka ndi kunukha kwakukulu ndi ntchentche zili kuuluka. Khumbi la zinyalala linakhala pamutu pake.






 Mau ya amai ake yanadza choonadi! Ndipo kenaka, Chiku sanakwanitse kuseka.




 Chiku anayesa kuthawa.



 Koma khumbi la zinyalala linalondolabe konse



 kumene anali kuyenda.



 Chiku anatenga chipsero kuti apsere khumbi pansi.



 Koma khumbi la zinyalala silinatheke kupsereka.



 Chiku anayesa
 
  ZONSE
 
 zimene angathe kuyesa.






 Anakuwa ndi kuuza khumbi kuti lim'siye. Anayesa kutaya khumbi mubini.



 Koma khumbi la zinyalala lija silinapite. Choncho, Chiku anakwiya kwambiri.



 
  Kenaka chinthu china chinachitika!
 



 
 



 Chiku anaona Bubala ali kutaya khokho la nthochi pa m'seu.






 Chiku anakwiya. Kodi sanali kuona khumbi pa mutu pake?






 "Iwe mnyamata wopusa!" anakuwa. "Osataya khokho pamseu. Munthu wina angathe kugwa!"






 Bubala anaopa khumbi la zinyalala nataya khokho mu bini.



 Tsiku lolondola, khumbi la zinyalala linachepekera!






 "Kodi ndi chiyani chinachitika?" Chiku anadabwa.






 Kenaka, Chiku anaona adzakhali ali kutaya vyola va mapusitiki






 "Adzakhali!" Chiku anati. "Chonde tolani vyolavo muvigwiritsenso nchito."






 Adzakhali anatola vyola nasamuka.









 Tsiku lolondola pamene Chiku anadzuka, khumbi linachepekeranso.






 Chiku anamwetulira. Nanadziwa zimene anali kufunikira kuchita.



 Ngati munthu wina afuna kutaya mapepala okutila  mabisiketi kapena mvumvu zochokera ku mapensulo, Chiku anali kuwaletsa.






 Anali kutola mabotolo onse a mapulasitiki nayataya mu bini.






 M'mudzi munakhala ndi ukhondo tsiku ndi tsiku. Ndipo khumbi lija linachepekera kwambiri.






 Mpaka tsiku lina, linapita.






 
  LINAPITILATU.
 



 
 



 Tsopano mwina Chiku anali mtsikana wokondwa kuponse munthu aliyense padziko lapansi.



 Chiku sanatayenso zinyalala paliponse.






 Mwakabisira, anakonda kukhala m'mudzi waukhondo.



 Koma anali kuopanso khumbi la zinyalala kuti lingabwerenso tsiku lina.






 Ndani angathe kudziwa







 
  Tiyeni tikambe za zinyalala
 



 Kodi simumadabwa kuti ndi chiyani chimachitika kwa zinyalala zimene mumataya? Ai, sizimakhala khumbi pa mutu panu.



 Zinayalala zimathera ku bini yaikulu pafupi ndi  nyumba yanu.






 Pamene mutaya zinyalala paliponse, zinyalala zimasonkhana m'mbali mwa mseu. Zina zimapita mumigwere imene imatenga madzi yoipa kuchokera mnyumba yani. Zimenezi zimatseka migwere ndi kubweretsa ntchentche zimene zimadzetsa matenda woipa.!UGH! Kulibe munthu amene amakonda kukhala m'malo adothi. Funsani Chiku.



 
  Tiyeni tione njira yosapangira khumbi la zinyalala
 



 
 



 
  -
 
 Tingayambe kusataya zinyalala mkhonde mwanyumba yathu.






 Tiyeni titaye zinyalala mubini - onani imene ili pafupi.



 - Mutatha kudya nthochi. osataya pamseu.



 Ikani khokho mukathumba kang'ono mpaka mutapeza bini.






 - Kuli zinthu zambiri zimene muganiza kuti ndi zinthu zachabechabe monga chola mwaikamo khokho la nthochi. Koma sizonse zinyalala zimene zifunikira kutayidwa. Choncho osataya chola pamodzi ndi khokho! Pitani ndi chola kunyumba kuti mukaligwiritse nchitonso.






 Bvundikirani bini kuti ntchentche zisalowe mkati.

 Khumbi la Zinyalala (Chinyanja)



 Khumbi la Zinyalala lakhala pa mutu wa Chiku, ndi kum'panga mtsikana wosakondwa pa dziko lonse la pansi. Werengani nthanoyi kuti mudziwe momwe Chiku anapewa khumbi la zinyalala loyipali.



 This is a Level 2 book for children who recognize familiar words and can read new words with help.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

